VikipeediA 

Afrikaani keel 


Afrikaani keel (ka buuri keel, afrikaani Afrikaans ) on 
hollandi keelest 17-18. sajandil arenenud germaani 
keel. 

Afrikaani keel on üks Lõuna-Aafrika Vabariigi 
ametlikest keeltest. See sai seal ametlikuks keeleks 
1925. 

Keel on levinud Lõuna-Aafrika Vabariigis ja Namiibias. 
Lõuna-Aafrika Vabariigis on see 6,2 miljoni inimese 
emakeel ning seda oskab seal veel 4 miljonit inimest. 
Afrikaani keel on seal emakeeleks umbes 60 protsendil 
sealsetest valgetest (afrikandritele) ja umbes 85 
protsendil sealsetest värvilistest. 2001. aastal oli 
afrikaanikeelseid elanikke Lõuna-Aafrika Vabariigis 
umbes 13,3%. Inglise keel on hakanud afrikaani keelt 
mitmest funktsioonist välja tõrjuma. Namiibias on 
kõnelejaid 146 000. 

Keel kujunes pärast 1652. aastat välja hollandi 
kolonistide keelest oletatavasti eeskätt Lõuna-Hollandi 
provintsi, Zeelandi provintsi ja Utrechti provintsi 
murrete põhjal. Grammatika on võrreldes hollandi 
keelega tunduvalt lihtsustunud. Arvatakse, et seda on 
osalt põhjustanud kreoolistumine, sealhulgas malai keele 
mõjul. 

Kirjakeel kujunes välja 1870. aastatest kirjanike 
algatusel (seni oli kirjakeelena kasutusel olnud hollandi 
keel). Koolis võeti see kasutusele 1914. 

Afrikaani keele grammatika 


Erinevalt hollandi keelest on afrikaani keeles ainult üks 
määrav artikkel die. Tegusõnal ei ole pöördelõppe. 
Lihtmineviku vorm on ainult abitegusõnadel, teiste 
tegusõnade puhul kasutatakse selle asemel 
täisminevikku. Infinitiivi moodustab verbi tüvi. 
Mineviku kesksõna moodustamiseks lisatakse tüvele 
afiks ge-. Näiteks 'kirjutama' on hollandi keeles 
schrijven, afrikaani keeles skryj) 'ma kirjutan' hollandi 
keeles ik schrijf, afrikaani keeles ek s kryf ; 'ma kirjutasin' 
täisminevikus hollandi keeles ik heb geschreven, 
afrikaani keeles ek het geskryf . Tugevad kesksõnavormid 
on säilinud omadussõnadena. 


afrikaani keel (Afrikaans) 

Hääldus 

[efri' ka:ns] 

Kõneldakse 

Lõuna-Aafrika vabariigis, 

Namiibias, Botswanas, 

Zimbabwes 

Keelesugulus 

Indoeuroopa keeled 

germaani keeled 
läänegermaani keeled 
alamfrangi keeled 

hollandi keel 

aafrikaani keel 

Ametlik staatus 

Ametlik keel 

► _ Lõuna-Aafrika Vabariik 

Keelehoole 

Taalkommissie 

Keelekoodid 

ISO 639-1 

af 

ISO 639-2 

afr 

ISO 639-3 

afr 

w L lk 

Afrikaani keele koduse keelena kasutajate 

osatähtsus Lõuna-Aafrika Vabariigi rahvastikus. 

o- H 2 °- 40- 60- m 80- 

20% 40% 60% |80% 100% 



































































Häälikusüsteem on enam-vähem samasugune nagu hollandi keeles, kuid afrikaani keeles puudub (välja 
arvatud võõrsõnades) heliline häälik, mida hollandi keeles märgib z-täht. 

Afrikaani keeles on tekkinud kahekordne eitus: näiteks: hy het nie gekom riie ('ta ei tulnud'). 

On ka säilinud arhailisi jooni, mis on hollandi keeles kadunud. 

Afrikaanikeelne kirjandus 


Tuntumate afrikaanikeelsete kirjanike seas on Andre Brink ja Breyten Breytenbach. 

Vaata ka 

■ Afrikaanikeelne kirjandus 

■ Afrikaani keele monument 


Pärit leheküljelt "https://et.wikipedia.org/w/index.php?title=Afrikaani_keel&oldid=5360519" 

